hippocrates-et-corpus-hippocraticum.de-morbis-popularibus-epidemiae 7.5
5 . Τῷ Κύδιος περὶ χειμερινὰς ἡλίου τροπὰς ῥῖγος καὶ πυρετὸς , καὶ ὠτὸς δεξιοῦ ἄλγημα , καὶ κεφαλῆς ὀδύνη · τὸ δὲ τοιοῦτον ἄλγημα εὐθὺς ἐκ σμικροῦ παιδίου παρηκολούθει ῥευματῶδες καὶ συριγγῶδες καὶ ἔνοδμον , ἔχον δὲ οὕτω τὰ πολλὰ ἀνώδυνον ἦν · τότε δὲ ἡ ὀδύνη ἦν δεινὴ καὶ ἡ κεφαλαλγίη . Δευτεραίῳ ἢ τριταίῳ ἐόντι , χολῆς ἔμετος ἀνακαθιζομένῳ ἐγένετο ὑπόχολον , γλίσχρον , ὡς ἐξ ὠοῦ , ὕπωχρον Τετάρτῃ ἐς νύκτα καὶ πέμπτῃ ὑποπαρελήρει · καὶ ἡ ὀδύνη τῆς κεφαλῆς καὶ τοῦ ὠτὸς δεινὴ , καὶ ὁ πυρετός . Ἕκτῃ , ὑποχώρησις ἀπὸ λινοζώστιος , καὶ ἡ θέρμη λῆξαι ἐδόκει καὶ ἡ ὀδύνη . Τῇ ἑβδόμῃ ὡς ὑγιής · κροτάφῳ δὲ σφυγμὸς οὐκ ἔλιπεν · ἱδρῶτος οὐδὲν ἐγένετο . Ὀγδόῃ , χυλοῦ ἐῤῥύφησεν , ἐς δὲ τὴν ἑσπέρην σεύτλου · καὶ τὴν νύκτα ὕπνος · καὶ σφόδρα ἀνώδυνος · καὶ τὴν ἐνάτην ᾔσθετο πρὸς ἡλίου δυσμάς · ἐς δὲ νύκτα , τῆς κεφαλῆς δεινὴ ὀδύνη καὶ τοῦ ὠτός · ξυνέβαινε δὲ καὶ πυοῤῥοεῖν τὸ οὖς περὶ τοῦτον τὸν καιρὸν , ὁπότε μάλιστα πονοίη , εὐθὺς ἀπ᾿ ἀρχῆς . Ὅλην δὲ τὴν νύκτα τὴν ἐνάτην καὶ τὴν ἐπιοῦσαν ἡμέρην καὶ τῆς νυκτὸς τὸ πλεῖον , οὐκ ἐπεγίνωσκεν οὐδένα , στένων δὲ διετέλει · ἡμέρην δὲ ἐντὸς ἑωυτοῦ ἐγένετο , καὶ αἱ ὐδύναι ἔληξαν , καὶ τὰ τῆς θέρμης μετριώτερα . Ῥυφήσαντι δὲ λινοζωστιν τῇ ἑνδεκάτῃ , ὑπεχώρησε φλεγματώδεα , μυξώδεα , κάκοδμα . Δυοκαιδεκάτῃ , καὶ τρισκαιδεκάτῃ , μετρίως . Τεσσαρεσκαιδεκάτῃ , ἀρξάμενος ἀφ᾿ ἑωθινοῦ μέχρι ἐς μέσον ἡμέρης ἵδρου ὅλον τὸ σῶμα , μετὰ ὕπνου καὶ κώματος πολλοῦ · ἐγεῖραι ἔργον ἦν · πρὸς ἑσπέρην δὲ διηγέρθη · καὶ τὸ μὲν σῶμα μετρίως κατεψύχθη , ἐν κροτάφοισι δὲ σφυγμὸς διετέλει . Πεντεκαιδεκάτῃ καὶ ἑκκαιδεκάτῃ , χυλοῖσιν ἐχρήσατο . Ἐν δὲ τῇ ἐπτακαιδεκάτῃ , ἧκε πάλιν ἐς νύκτα ὀδύνη τῶν αὐτῶν , καὶ παραλήρησις , καὶ ἐπυοῤῥόει . Ὀκτωκαιδεκάτῃ καὶ ἐννεακαιδεκάτῃ καὶ εἰκοστῇ , μανικῶς · ἦν δὲ κεκραγὼς , ἐπαίρειν ἑωυτὸν πειρώμενος , οὐ δυνάμενος δὲ κρατεῖν τῆς κεφαλῆς , τῇσι χερσὶν ἐπορεγόμενος καὶ αἰεί τι διακενῆς θηρεύων . Πρώτῃ καὶ εἰκοστῇ , ἱδρώτιον περὶ πλευρὸν δεξιὸν καὶ στήθεα καὶ κεφαλήν . Εἰκοστῇ δευτέρῃ , ἱδρώτιον περὶ τὸ πρόσωπον πλεῖστον ἦν · τῇ δὲ φωνῇ κατὰ τὸν χρόνον τοῦτον , εἰ μὲν σφόδρα ἀποβιάσαιτο , εἶπεν ἃ ἐβούλετο τελέως , εἰ δ᾿ οὖν προχείρως , ἡμιτελέα · καὶ τὸ στόμα λελυμένον , καὶ αἱ γένυες καὶ χείλεα αἰεὶ ἐν κινήσει , ὥς τι θέλοντος λέγειν · καὶ τῶν ὀφθαλμῶν πυκνὴ κίνησις καὶ ἔμβλεψις , καὶ χρῶμα ἐπ᾿ ὀφθαλμοῦ δεξιοῦ , οἷον εἴρηται τὸ ὕφαιμον , καὶ βλέφαρον τὸ ἐπάνω ἐπῴδησε , καὶ κατὰ γνάθον ἔρευθος ἐπὶ τελευτῆς , καὶ φλέβες πᾶσαι αἱ ἐν τῷ προσώπῳ , φανεραὶ οὔτε ξυνεσταλμέναι · καὶ τοῖσιν ὀφθαλμοῖσιν οὐκ ἔτι ξυμμύων ἦν , ἀλλ᾿ ἀτενὲς ἐνορῶν , καὶ διαίρων τὰ βλέφαρα ἐς τὸ ἄνω μέρος , ὡς ἐπήν τι ἐμπέσῃ ἐς τὸ ὄμμα · καὶ ὁπότε πίοι , κατιόντος ἐς τὰ στήθεα καὶ τὴν κοιλίην ψόφος , οἷος καὶ Χαρταδει . Πνεῦμα δὲ ἐπιεικῶς διὰ παντὸς μέτριον · γλῶσσα , οἵη ἐστὶ τοῖσι περιπλευμονικοῖσιν , ὠχρόλευκος · ἀπ᾿ ἀρχῆς καὶ διὰ παντὸς κεφαλαλγίη · τράχηλος διὰ παντὸς ἀκίνητος · ξυμπεριάγειν τῇ κεφαλῇ ἐδεῖτο · καὶ τὸ κατὰ ῥάχιν ἐκ τραχήλου , ἰθὺ καὶ ἄκαμπτον · καὶ κλίσιες , ὁποῖαι εἴρηνται , καὶ οὐκ αἰεὶ ὕπτιος · τὸ δὲ πῦον εἴδει ὀῤῥῶδες , λευκὸν , πουλὺ , ἔργον ὑποσπογγίσαι , ὀδμὴ ὑπερβεβλημένη · κατὰ τὸν τελευταῖον χρόνον , ποδῶν ἅψιος οὐ πάνυ καταισθανόμενος .
Lemmas: 5 . ὁ Κύδις περί χειμερινός ἥλιος τροπή ῥῖγος καί πυρετός , καί οὖς δεξιός ἄλγημα , καί κεφαλή ὀδύνη · ὁ δέ τοιοῦτος ἄλγημα εὐθύς ἐκ μικρός παιδίον παρακολουθέω ῥευματώδης καί συριγγώδης καί ἔνοδμος , ἔχω δέ οὕτως ὁ πολύς ἀνώδυνος εἰμί · τότε δέ ὁ ὀδύνη εἰμί δεινός καί ὁ κεφαλαλγία . δευτεραῖος ἤ τριταῖος εἰμί , χολή ἔμετος ἀνακαθίζω γίγνομαι ὑπόχολος , γλίσχρος , ὡς ἐκ ᾠόν , ὕπωχρος Τετάρτη εἰς νύξ καί πέμπτος ὑποπαραληρέω · καί ὁ ὀδύνη ὁ κεφαλή καί ὁ οὖς δεινός , καί ὁ πυρετός . ἕκτος , ὑποχώρησις ἀπό λινοζῶστις , καί ὁ θέρμη λήγω δοκέω καί ὁ ὀδύνη . ὁ ἕβδομος ὡς ὑγιής · κρόταφος δέ σφυγμός οὐ λείπω · ἱδρώς οὐδείς γίγνομαι . ὄγδοος , χυλός ῥυφέω , εἰς δέ ὁ ἑσπέρα σεῦτλον · καί ὁ νύξ ὕπνος · καί σφόδρα ἀνώδυνος · καί ὁ ἔνατος αἰσθάνομαι πρός ἥλιος δυσμή · εἰς δέ νύξ , ὁ κεφαλή δεινός ὀδύνη καί ὁ οὖς · συμβαίνω δέ καί πυορροέω ὁ οὖς περί οὗτος ὁ καιρός , ὁπότε μάλα πονέω , εὐθύς ἀπό ἀρχή . ὅλος δέ ὁ νύξ ὁ ἔνατος καί ὁ ἐπέρχομαι ἡμέρα καί ὁ νύξ ὁ πολύς , οὐ ἐπιγιγνώσκω οὐδείς , στένω δέ διατελέω · ἡμέρα δέ ἐντός ἑαυτοῦ γίγνομαι , καί ὁ ὐδύναι λήγω , καί ὁ ὁ θέρμη μέτριος . ῥυφέω δέ λινοζωστις ὁ ἑνδέκατος , ὑποχωρέω φλεγματώδης , μυξώδης , κάκοδμος . δυοκαιδέκατος , καί τρισκαιδέκατος , μέτριος . τεσσαρεσκαιδέκατος , ἄρχω ἀπό ἑωθινός μέχρι εἰς μέσος ἡμέρα ἱδρόω ὅλος ὁ σῶμα , μετά ὕπνος καί κῶμα πολύς · ἐγείρω ἔργον εἰμί · πρός ἑσπέρα δέ διεγείρω · καί ὁ μέν σῶμα μέτριος καταψύχω , ἐν κρόταφος δέ σφυγμός διατελέω . πεντεκαιδέκατος καί ἑκκαιδέκατος , χυλός χράω . ἐν δέ ὁ ἐπτακαιδέκατος , ἵημι πάλιν εἰς νύξ ὀδύνη ὁ αὐτός , καί παραλήρησις , καί πυορροέω . ὀκτωκαιδέκατος καί ἐννεακαιδέκατος καί εἰκοστός , μανικός · εἰμί δέ κράζω , ἐπαίρω ἑαυτοῦ πειράω , οὐ δύναμαι δέ κρατέω ὁ κεφαλή , ὁ χείρ ἐπορέγω καί ἀεί τις διακενῆς θηρεύω . πρῶτος καί εἰκοστός , ἱδρώτιον περί πλευρόν δεξιός καί στῆθος καί κεφαλή . εἰκοστός δεύτερος , ἱδρώτιον περί ὁ πρόσωπον πολύς εἰμί · ὁ δέ φωνή κατά ὁ χρόνος οὗτος , εἰ μέν σφόδρα ἀποβιάομαι , λέγω ὅς βούλομαι τέλειος , εἰ δέ οὖν πρόχειρος , ἡμιτελής · καί ὁ στόμα λύω , καί ὁ γένυς καί χεῖλος ἀεί ἐν κίνησις , ὡς τις ἐθέλω λέγω · καί ὁ ὀφθαλμός πυκνός κίνησις καί ἔμβλεψις , καί χρῶμα ἐπί ὀφθαλμός δεξιός , οἷος λέγω ὁ ὕφαιμος , καί βλέφαρον ὁ ἐπάνω ἐποιδάω , καί κατά γνάθος ἔρευθος ἐπί τελευτή , καί φλέψ πᾶς ὁ ἐν ὁ πρόσωπον , φανερός οὔτε συστέλλω · καί ὁ ὀφθαλμός οὐ ἔτι συμμύω εἰμί , ἀλλά ἀτενής ἐνοράω , καί διαίρω ὁ βλέφαρον εἰς ὁ ἄνω μέρος , ὡς ἐπήν τις ἐμπίπτω εἰς ὁ ὄμμα · καί ὁπότε πίνω , κατέρχομαι εἰς ὁ στῆθος καί ὁ κοιλία ψόφος , οἷος καί Χαρταδης . πνεῦμα δέ ἐπιεικής διά πᾶς μέτριος · γλῶσσα , οἷος εἰμί ὁ περιπλευμονικός , ὠχρόλευκος · ἀπό ἀρχή καί διά πᾶς κεφαλαλγία · τράχηλος διά πᾶς ἀκίνητος · συμπεριάγω ὁ κεφαλή δέω · καί ὁ κατά ῥάχις ἐκ τράχηλος , ἰθύς καί ἄκαμπτος · καί κλίσις , ὁποῖος λέγω , καί οὐ ἀεί ὕπτιος · ὁ δέ πυός εἶδος ὀρρώδης , λευκός , πολύς , ἔργον ὑποσπογγίζω , ὀσμή ὑπερβάλλω · κατά ὁ τελευταῖος χρόνος , πούς ἅψις οὐ πάνυ καταισθάνομαι .